ai4bharat/Pralekha huggingface dataset:
இந்திய அரசின் முதன்மை அறிவியல் ஆலோசகரின் அலுவலகம்
மக்கள் அதிகம் வசிக்கும் பகுதிகளில் கோவிட்-19 தொற்றுப் பரவலை கட்டுப்படுத்த எளிய வழிமுறைகளை வெளியிட்டுள்ளது மத்திய அரசின் முதன்மை அறிவியல் ஆலோசகர் அலுவலகம்,
மக்கள்தொகை அதிகம் மிகுந்த பகுதிகளில் கோவிட்-19 தொற்று பரவலை கட்டுப்படுத்த எடுக்க வேண்டிய தேவையான முன்னெச்சரிக்கை நடவடிக்கைகள் குறித்து மத்திய அரசின் முதன்மை அறிவியல் ஆலோசகர் அலுவலகம் எளிய வழிமுறைகளை வெளியிட்டுள்ளது. குறிப்பாக இவை, கழிப்பறைகள், துவைக்கும் இடங்கள், குளியலறைகள் ஆகியவற்றை பலர் பகிர்ந்துக் கொள்ளும் இடங்களுக்கானவை.
இந்த நடவடிக்கைகளின் முக்கிய நோக்கம், சுத்தத்தையும், சுகாதாரத்தையும் மேம்படுத்துவதற்கானவை. மேலும், இவை நோய் தொற்று பரவலை கட்டுப்பாட்டுக்குள் கொண்டு வருவதற்கான முக்கிய ஆலோசனைகளாகும்.
இதுபோன்ற மக்கள் வாழும் பகுதிகளில், உடனடியாக செய்யப்பட வேண்டியது: இங்கு குடியிருப்பவர்களிடம் அடிக்கடி கையை கழுவும் பழக்கத்தை கொண்டு வருவதுதான். இதற்காக மக்கள் தாங்களாகவே கையை கழுவும் இடங்களை மிக விரைவாக நிறுவப்பட வேண்டியதற்கான வழிமுறைகள் இந்த வழிகாட்டுதலில் தெரிவிக்கப்பட்டுள்ளது. உலகளவில் கொள்ளைநோய் சமயங்களில் இதுபோன்றுதான் கைகழுவும் இடங்கள் அமைக்கப்பட்டு நோய் பரவல் தடுக்கப்பட்டுள்ளது.
கால்களால் இயக்கப்படும் குழாய்களை அமைப்பதன் மூலம் நோய் பரவல் குறைக்கப்படுவதுடன், நோய் பாதித்த இடங்களில் மற்றவர்களுடனான நேரடித் தொடர்பை பெரிய அளவில் கட்டுப்படுத்துகிறது. மேலும், இதுபோன்ற மையங்கள், கைகளை கழுவும்போது மக்களால் பயன்படுத்தப்படும் நீரின் அளவையும் குறைக்கிறது.
உள்ளூர் தன்னார்வலர்கள், நிர்வாகங்களே நிர்மாணித்துக் கொள்ளும் வகையில் வடிவமைப்புகள் பரிந்துரைக்கப்பட்டுள்ளன. மேலும், இந்த பொது முடக்கக் காலத்தில் பொருட்கள் கிடைப்பதில் தட்டுப்பாடு நிலவும் நிலையில், குறைவான விலை மற்றும் உள்ளூரிலேயே கிடைக்கும் பொருட்கள் ஆகியவற்றால் அமைக்கப்படும் வகையில் பரிந்துரைக்கப்பட்டுள்ளது.
பொது மற்றும் சமுதாய கழிப்பறைகளில் கால்களால் இயக்கப்படும் குழாய்களை கொண்டு நிரந்தர மையங்களை அமைக்கும்போது, அவை கைகளை கழுவுவதை ஊக்குவிப்பதுடன், நீரின் பயன்பாட்டு அளவையும் குறைக்கிறது.
கை கழுவும் இடங்களில் தண்ணீரில் குளோரினை கலப்பதன் மூலம், கூடுதல் பலன்கள் கிடைக்கும் என்பதால், அதையும் பரிசீலிக்கலாம்.
மேலும், மக்கள் அதிகம் வசிக்கும் பகுதிகளில், அச்சமுதாய மக்கள், தன்னார்வலர்கள் ஆகியோருடன் இணைந்து பொதுத்துறை நிறுவனங்கள், தன்னார்வ தொண்டு நிறுவனங்கள், அமைப்புகள் ஆகியவை இந்த வழிமுறைகளில் கூறப்பட்டுள்ள தீர்வுகளுக்கு தங்கள் ஆதரவை அளிக்கும்போது நோயை கட்டுப்படுத்த உதவியாக இருக்கும் என்று இதில் பரிந்துரைக்கப்பட்டுள்ளது.
இந்த வழிகாட்டுதல்கள், இந்தி, மராத்தி, உருது மற்றும் ஆங்கிலம் என்று நமது அனைத்து மொழிகளிலும் வெளியிடப்பட்டுள்ளது.
ஆங்கில வழிகாட்டுதல்கள் குறித்து அறிந்துக் கொள்ள கீழ் உள்ள இணைப்பைப் பயன் படுத்தவும்.
(Visitor Counter : 204
நிதி அமைச்சகம்
2022-2023 நிதியாண்டிற்கான இந்திய மத்திய அரசின்  கணக்குகள்
2022-23-ம் நிதியாண்டிற்கான மத்திய அரசின்  கணக்குகள் ஒருங்கிணைக்கப்பட்டு அறிக்கைகள் வெளியிடப்பட்டுள்ளன. அதன் சிறப்பம்சங்கள் பின்வருமாறு ;
2022-23-ம் ஆண்டில் மத்திய அரசு ரூ.24,55,706 கோடி வருவாய் பெற்றுள்ளது. இதில் ரூ.20,97,368 கோடி வரி வருவாய், ரூ.2,86,151 கோடி வரி அல்லாத வருவாய் மற்றும் ரூ.72,187 கோடி கடன் அல்லாத மூலதன ரசீதுகள் ஆகும். கடன் அல்லாத மூலதன ரசீதுகளில் கடன்களின் மீட்பு மூலம் ரூ.26,152 கோடியும், இதர மூலதன ரசீதுகள் மூலம் ரூ.46,035 கோடியும் அடங்கும். இந்தக் காலக்கட்டத்தில் மத்திய அரசால் வரிப் பகிர்வுப் பகிர்வாக மாநில அரசுகளுக்கு ரூ.9,48,406 கோடி அளிக்கப்பட்டுள்ளது. இது முந்தைய ஆண்டை விட ரூ.50,015 கோடி அதிகமாகும்.
மத்திய அரசால் செய்யப்பட்ட மொத்தச் செலவு ரூ.41,88,837 கோடி ஆகும். இதில் ரூ.34,52,518 கோடி வருவாய் கணக்கிலும், ரூ.7,36,319 கோடி மூலதனக் கணக்கிலும் உள்ளது. மொத்த வருவாய் செலவினங்களில், ரூ.9,28,424 கோடி வட்டி செலுத்துதலாகவும், ரூ.5,30,959 கோடி பெரிய மானியங்கள் மூலமாகவும் உள்ளது.
பாதுகாப்பு அமைச்சகம்
எதிர்கால தொழில்நுட்பங்களை மேம்படுத்துவதே தற்போதைய தேவை: பாதுகாப்பு துறை இணை அமைச்சர்
எதிர்கால அச்சுறுத்தல்களை நாடு எதிர்கொள்ளும் வகையில், செயற்கை நுண்ணறிவு உள்ளிட்ட தொழில்நுட்பங்களை மேம்படுத்துமாறு, அறிவியல் சமுதாயத்தை பாதுகாப்பு துறை இணை அமைச்சர் திரு அஜய் பட் கேட்டுக்கொண்டுள்ளார்.
டிஆர்டிஓ என்று அழைக்கப்படும் பாதுகாப்பு ஆராய்ச்சி மற்றும் மேம்பாட்டு நிறுவனம் புதுதில்லியில் இன்று ஏற்பாடு செய்திருந்த தேசிய தொழில்நுட்ப தின விழாவில் கலந்து கொண்டு பேசிய அவர், இதனைத் தெரிவித்தார்.
உள்நாட்டு கொள்முதல்கள் மூலம் பாதுகாப்புத்தறையின் தேவைகளை பூர்த்தி செய்ய அனைத்து முயற்சிகளையும் அரசு எடுத்து வருவதாக கூறிய அவர், நவீன தொழில்நுட்பங்களின் வாயிலாக உயர் சிறப்புத் தன்மையை எட்டுவதற்காக, பாதுகாப்பு சூழலியலில் உள்ள அனைத்து துறைகளும் ஒன்றிணைந்து பணியாற்ற வேண்டும் என்று வலியுறுத்தினார்.
பிரதமர் திரு நரேந்திர மோடியின் தற்சார்பு இந்தியா லட்சியத்திற்கு ஏற்ப, பாதுகாப்பு படைகளுக்கு நவீன உபகரணங்களை வழங்குவதற்காக தற்சார்பு மிக்க ஆராய்ச்சி மற்றும் பாதுகாப்பு சூழலை ஏற்படுத்துவதற்கான டிஆர்டிஓவின் முயற்சிகளை பாதுகாப்பு துறை இணை அமைச்சர் பாராட்டினார். "மிக உயர்ரக ஆயுதங்கள் மற்றும் அமைப்புகளின் மூலம் தனது வடிவமைப்பு, மேம்பாடு மற்றும் உற்பத்தி திறன்களை டிஆர்டிஓ வெளிப்படுத்தியுள்ளது. தனியார் துறையின் பங்களிப்பை அது மேம்படுத்தி உள்ளது. இந்த முயற்சிகளின் காரணமாக பாதுகாப்பு தளவாடங்களை ஏற்றுமதி செய்வதில் முன்னிலையில் உள்ள 25 நாடுகளில் ஒன்றாக இந்தியா தற்போது உள்ளது," என்று அமைச்சர் கூறினார்.
1998-ம் ஆண்டு பொக்ரானில் இந்தியா நடத்திய அணு சோதனைகளை குறிக்கும் வகையில், ஆண்டுதோறும் மே 11-ம் தேதி தேசிய தொழில்நுட்ப தினம் கொண்டாடப்படுகிறது. இந்த ஆண்டின் மையக்கருவாக 'நிலைத்தன்மை மிக்க எதிர்காலத்திற்காக அறிவியல் மற்றும் தொழில்நுட்பத்தில் ஒருங்கிணைந்த அணுகுமுறை' அமைந்துள்ளதாக திரு அஜய் பட் குறிப்பிட்டார். நாட்டின் வளர்ச்சிக்காக அறிவியல் மற்றும் தொழில்நுட்பத்தின் ஒட்டுமொத்த மேம்பாட்டை இந்த மையக்கரு வலியுறுத்துவதாக அவர் கூறினார்.
நாட்டின் தொழில்நுட்ப கனவுகளை நனவாக்குவதற்கு சிறப்பான பங்காற்றிய அறிவியல் சமூகத்தை சேர்ந்தவர்களுக்கு 2019-ம் ஆண்டுக்கான டிஆர்டிஓ விருதுகளை பாதுகாப்பு துறை இணை அமைச்சர் இந்நிகழ்ச்சியில் வழங்கினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1824380
வணிகம் மற்றும் தொழில்துறை அமைச்சகம்
சிறுதானியப் பொருட்களுக்கு ஊக்கமளிப்பு: அபேடாவின் வாங்குவோர் விற்போர் காணொலிக் கூட்டம்
வேளாண் மற்றும் பதப்படுத்தப்பட்ட உணவு ஏற்றுமதி வளர்ச்சி ஆணையமான அபேடா, வேளாண் வளர்ச்சிக்கான சர்வதேச நிதியத்தின் மூலம் ஆதரவு வழங்கப்படும் ஆந்திரப்பிரதேச வறட்சி தடுப்பு திட்டம்  ஆகியவை இணைந்து சந்தைப்படுத்துதலின் இணைப்பை உருவாக்குவதற்காக சிறுதானிய ஏற்றுமதியாளர்கள், சிறு தானியங்களுக்கான விவசாய உற்பத்தி நிறுவனங்களுடன் காணொலி வாயிலாக வாங்குவோர் விற்போர் கூட்டத்தை நடத்தின.
நிர்ணயிக்கப்பட்ட காலத்திற்குள், சம்பந்தப்பட்ட பங்குதாரர்கள் இலக்கை எட்டும் வகையில் அடுத்த ஐந்து ஆண்டுகளில் அதாவது 2021-2026-இல், சிறுதானியம், சிறுதானியப் பொருட்களின் ஏற்றுமதியை அதிகரிப்பதற்கான திட்ட அறிக்கையை அபேடா தயார் செய்து வருகிறது.
இதையடுத்து சிறுதானிய தொகுப்புகளைக் கண்டறிவது, வாங்குவோர் விற்போர் இடையேயான கலந்துரையாடலை மேம்படுத்துவதற்காக அபேடா உருவாக்கியுள்ள விவசாயிகளுடன் இணையும் தளத்தில் விவசாய உற்பத்தி நிறுவனங்கள், ஏற்றுமதியாளர்கள் ஆகியோர் பதிவு செய்வது, இந்திய சிறுதானியங்களை சர்வதேச சந்தையில் ஊக்குவிப்பதற்கான சாத்தியக்கூறுகளைக் கண்டறிவது போன்ற முயற்சிகளும் மேற்கொள்ளப்படும்.
இந்த நிகழ்ச்சியில் அபேடா தலைவர் டாக்டர் எம் அங்கமுத்து, ஆந்திரப் பிரதேச அரசின் வேளாண் ஆணையர் திரு ஹெச் அருண்குமார், ஆந்திரப்பிரதேச வறட்சி தடுப்புத் திட்ட தலைமை செயல் அதிகாரி திரு ஜி வினய்சந்த், இந்த அமைப்புகளின் உயரதிகாரிகள், விவசாய உற்பத்தி நிறுவனங்கள், சிறு தானிய ஏற்றுமதியாளர்கள் உள்ளிட்டோர் கலந்து கொண்டனர்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1688228
பிரதமர் அலுவலகம்
கடந்த 9 ஆண்டுகளில் அனைத்து உள்கட்டமைப்பு தொடர்பான துறைகளிலும் சிறந்த வளர்ச்சி ஏற்பட்டுள்ளது: பிரதமர்
2014க்குப் பிறகு தேசிய நெடுஞ்சாலைகளின் தூரம் 53,868 கி.மீட்டருக்கு மேல் அதிகரித்திருப்பது தொடர்பாக மத்திய அமைச்சர் திரு நிதின் கட்கரியின் ட்விட்டர் பதிவை பிரதமர் திரு நரேந்திர மோடி பகிர்ந்துள்ளார்.
இந்த சாதனையை பாராட்டி பிரதமர் வெளியிட்டுள்ள ட்விட்டரில் கூறியிருப்பதாவது:
"கடந்த 9 ஆண்டுகளில் அனைத்து உள்கட்டமைப்பு தொடர்பான துறைகளிலும் சிறந்த வளர்ச்சி ஏற்பட்டுள்ளது. சிறந்த சாலை இணைப்பு பொருளாதாரத்தின் பிற முக்கிய துறைகளை பெரிதும் வலுப்படுத்தியுள்ளது."
பாதுகாப்பு அமைச்சகம்
ஆகாஷ் – எம்கே-1எஸ் ஏவுகணையை டிஆர்டிஓ வெற்றிகரமாக பரிசோதித்துள்ளது
பாதுகாப்பு ஆராய்ச்சி மற்றும் மேம்பாட்டு நிறுவனம் , ஒடிசா மாநிலம் சந்திப்பூரில் உள்ள ஒருங்கிணைந்த
ஏவுதளத்திலிருந்து, இம்மாதம் 25 மற்றும் 27-ஆம் தேதிகளில் ஆகாஷ்-எம்கே-1எஸ் ஏவுகணையை வெற்றிகரமாக பரிசோதித்தது. தற்போது பயன்பாட்டில் உள்ள ஆகாஷ் ஏவுகணையின் மேம்பட்ட ரகமான, ஆகாஷ்-எம்கே-1எஸ் முற்றிலும் உள்நாட்டிலேயே வடிவமைத்து தயாரிக்கப்பட்டதாகும். தரையிலிருந்து விண்ணில் உள்ள இலக்கை தாக்கி அழிக்கக் கூடிய அதிநவீன ஏவுகணையாக ஆகாஷ்-எம்கே-1எஸ் வடிவமைக்கப்பட்டுள்ளது. ஆகாஷ் ரக ஏவுகணைகள், கட்டளை வழிகாட்டுதல் மற்றும் முனைய தேடுதல் வழிகாட்டல் ஆகிய இரண்டு வழிகாட்டுதல்படியும் இயங்கக்கூடியதாகும். தேடுதல் மற்றும் வழிகாட்டுதல் செயல்பாடுகள், இரண்டு சோதனைகளின்போதும் உறுதியாக பரிசோதிக்கப்பட்டது. இரண்டு சோதனைகளின் நோக்கமும் எட்டப்பட்டது.
அறிவியல் மற்றும் தொழில்நுட்பத்துறை
கொவிட்-19, மைய நரம்பு மண்டலத்தை பாதித்து நுகரும் உணர்ச்சியையும், சுவை உணர்ச்சியையும் செயலிழக்க செய்யலாம் என்று ஆய்வு கூறுகிறது.
கொவிட்-19 வைரசான சார்ஸ்-கொவி-2வின் நரம்புகளின் ஊடுருவும் தன்மையை ஆய்வு செய்த ஜோத்பூரில் உள்ள இந்திய தொழில்நுட்ப நிறுவனத்தை  சேர்ந்த விஞ்ஞானிகள், இந்த கிருமியினால் பாதிக்கப்பட்ட நோயாளிகள் வாசனை நுகரும் தன்மையையும், சுவை உணர்ச்சிகளையும் இழப்பதால், அவர்களது ஒட்டுமொத்த மைய நரம்பு மண்டலமும், மூளையின் அடிப்படை அமைப்புகளும் வைரஸ் தொற்றின் பாதிப்புக்கு மிகவும் ஆளாகி பேரழிவு தரும் விளைவுகளை உண்டாக்கலாம் என்கின்றனர்.
மூக்கும் வாயும் தான் இந்த வைரசின் முக்கிய நுழைவுப் பகுதிகள் என்பதால் நுகரும் மற்றும் சுவைக்கும் உணர்ச்சிகள் பாதிக்கப்படுவதாக கூறியுள்ள டாக்டர். சுரஜித் கோஷும் அவரது குழுவும், பின்னர் அது நரம்பணுக்களையும், சளியையும் பயன்படுத்தி மெதுவாக நுகரும் மண்டலத்துக்குள் செல்வதாகக் கூறியுள்ளனர்.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை195.19 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 47,995 கொவிட் சிகிச்சை பெறுபவர்கள் எண்ணிக்கை 0.11 சதவிதமாக உள்ளது.
குணமடைந்தோர் விகிதம் தற்போது 98.68 சதவீதம்
கடந்த 24 மணி நேரத்தில் 4.592 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,26,57,335 என அதிகரித்துள்ளது.
கடந்த 24 மணி நேரத்தில் 8,084 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 3.24 சதவீதம் ஆகும்
வாராந்திர பாதிப்பு விகிதம் 2.21 சதவீதம் ஆகும்
இதுவரை மொத்தம் 85.51 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 2,49,418 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1833376
மத்திய அமைச்சரவை
திவால் மற்றும் நொடித்துப் போதல்  அவசரச் சட்டம் 2019-ஐ பிறப்பிக்க மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், திவால் மற்றும் நொடித்துப் போதல் விதிமுறைகள் 2016-ல் திருத்தங்களை மேற்கொள்வதற்கான அவசரச் சட்டத்தை பிறப்பிக்க அனுமதி அளிக்கப்பட்டுள்ளது.
இந்த சட்ட திருத்தத்தின் மூலம் திவால் மற்றும் நொடித்துப் போதல் விதிமுறைகள் 2016-ல் இடம்பெற்றுள்ள தெளிவற்ற தன்மையைப் போக்கவும், இந்த விதிமுறைகள் சுமூகமாக அமல்படுத்தப்படுவதை உறுதி செய்யவும் வழிவகை ஏற்படும்.
இந்த திருத்தத்தின்படி, கடன் சுமைக்கு ஆளான பெரும் தொழில் நிறுவனம், திவால் நடவடிக்கைகளை தொடங்குவதற்கு முன்பு இழைத்த குற்றங்கள் முடிவுக்கு கொண்டு வரப்படுவதோடு, அந்த கடன்தாரர் மீது குற்றவழக்கு தொடரப்பட மாட்டாது.
சிறப்பு சேவைகள் மற்றும் கட்டுரைகள்
சென்னை விமான நிலையத்தில் ரூ.1.20 கோடி மதிப்புள்ள 2.766 கிலோ கிராம் தங்கம் பறிமுதல். இரண்டு பயணிகள் கைது
துபாயிலிருந்து எமிரேட்ஸ் விமானத்தில் பிப்ரவரி 9-ம் தேதியன்று வந்த சென்னையைச் சேர்ந்த ஜமீம் கமால் நாசர்  என்ற பயணி தங்கம் கடத்தி வருவதாக கிடைத்த புலனாய்வு தகவலின் அடிப்படையில் சென்னை விமான நிலைய சுங்கத்துறையினர் அவரை வழிமறித்து சோதனை செய்தனர். இந்த சோதனையின் போது, அவரது உள்ளாடையில் தைக்கப்பட்டிருந்த பையில் 1.233 கிராம் எடையுள்ள பொட்டலம் மறைத்து வைக்கப்பட்டிருப்பது கண்டறியப்பட்டது. அந்தப் பொட்டலத்தைப் பிரித்துப் பார்த்ததில், அதற்குள் 1.530 கிராம் எடையுள்ள தங்கம் கண்டறியப்பட்டு பறிமுதல் செய்யப்பட்டது. அந்தப் பயணியும் கைது செய்யப்பட்டார்.
அதே நாளில் கொழும்புவிலிருந்து ஸ்ரீலங்கன் ஏர்லைன்ஸ் விமானம் மூலம் வந்த மதுரையைச் சேர்ந்த சையது அபுதாஹிர்  என்ற பயணியிடம் நடத்திய சோதனையில், அவரது உள்ளாடையில் தைக்கப்பட்டிருந்த பையிலிருந்த பொட்டலத்தில், 1.236 கிராம் எடையுள்ள தங்கக்கட்டி இருந்தது கண்டறியப்பட்டு பறிமுதல் செய்யப்பட்டது. அந்தப் பயணியும் கைது செய்யப்பட்டார்.
மொத்தத்தில் 2.766 கிலோ எடையுள்ள ரூ.1.20 கோடி மதிப்புள்ள தங்கம் கைப்பற்றப்பட்டு இரண்டு பயணிகள் கைது செய்யப்பட்டிருப்பதாக சென்னை சர்வதேச விமான நிலைய சுங்கத்துறை முதன்மை ஆணையர் வெளியிட்டுள்ள செய்திக் குறிப்பில் தெரிவிக்கப்பட்டுள்ளது.
-------
(Visitor Counter : 95
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
நகர்ப்புற மறுமலர்ச்சியை இந்தியா காண்கிறது – திரு ஹர்தீப் எஸ். பூரி
மத்திய பொதுப் பணித்துறை 168-வது ஆண்டு தினத்தைக் கொண்டாடுகிறது
இந்தியா நகர்ப்புற மறுமலர்ச்சியைக் காண்கிறது என்றும், குடியரசுத் தலைவர் மாளிகை மற்றும் இதர பல நினைவுச் சின்னங்களின் கட்டடக்கலை அற்புதங்களும் சுதந்திரத்திற்கு முந்தைய இந்தியாவில் கட்டடக்கலை நிபுணத்துவத்திற்கு சான்றுகளாக விளங்குகின்றன என்றும், மத்திய வீட்டுவசதி மற்றும் நகர்ப்புற விவகாரங்கள் துறை அமைச்சர் திரு ஹர்தீப் சிங் பூரி தெரிவித்துள்ளார். புதுதில்லியில் இன்று மத்திய பொதுப் பணித்துறை-யின் 168-வது ஆண்டு தின கொண்டாட்டத்தில் உரையாற்றிய அவர் இவ்வாறு கூறினார். வீட்டுவசதி மற்றும் நகர்ப்புற விவகாரங்கள் அமைச்சக செயலாளர் திரு மனோஜ் ஜோஷி, மத்திய பொதுப்பணித்துறை தலைமை இயக்குனர் திரு சைலேந்திர ஷர்மா மற்றும் பிரமுகர்கள் இந்த நிகழ்வில் பங்கேற்றனர்.
கடந்த பல ஆண்டுகளாக மிக முக்கியமான பொதுப்பணிகளை சிபிடபிள்யூடி மேற்கொண்டு கட்டுமான நிர்வாகத்துறையில் முன்னணி அமைப்பாக மாறியிருக்கிறது என்று திரு பூரி கூறினார். மிகவும் பழமைவாய்ந்த அரசுத் துறைகளில் ஒன்றான சிபிடபிள்யூடி, தலைநகர் பிராந்தியத்தின் சமூக அரசியல் வரைபடத்திலும், நாட்டின் இதரப் பகுதிகளிலும் புவியியல் ரீதியிலான பல மாற்றங்களுக்கு சான்றாகத் திகழ்கிறது என்று அவர் குறிப்பிட்டார்.
இப்போதும் கூட நிர்வாகத்திற்கான முக்கியப் பங்களிப்பை இந்தத் துறை செய்துவருகிறது. நாடாளுமன்றத்தை புதிதாக அமைக்கும் திட்டம், குடியரசு துணைத் தலைவர் இல்லம், பொதுவான மத்திய செயலகம் போன்றவை சிபிடபிள்யூடி-யின் நல்ல பணிகளாகும். தேச எல்லைகளைக் கடந்தும் இதன் பணி விரிவடைந்துள்ளது. ஆப்கானிஸ்தான் நாடாளுமன்றம் சிபிடபிள்யூடியால் கட்டப்பட்டுள்ளது.
தற்போது கட்டுமானங்கள் இன்றைக்கு அல்லது நாளைக்கு என்ற அளவில் இல்லாமல், அடுத்த 250 ஆண்டுகளுக்காக கட்டப்படுகின்றன. எனவே, இவற்றில் ஏற்படும் குறைபாடுகள் மிகப்பெரிய பாதிப்பை ஏற்படுத்தும். எனவே, தேசத்தை கட்டமைப்பதில் உறுதிப்பாட்டையும், பொறுப்புணர்வையும் கொண்டிருக்க வேண்டும் என்று திரு பூரி தெரிவித்தார்.
மிகச்சிறந்த பணிகளுக்காக சிபிடபிள்யூடி-யின் பல அதிகாரிகளையும், ஊழியர்களையும் அமைச்சர் பாராட்டினார். இந்தத் துறையின் பல்வேறு வெளியீடுகளையும் அவர் வெளியிட்டார். மறுசீரமைக்கப்பட்ட ஆறு இணையதளங்களையும் அமைச்சர் தொடங்கிவைத்தார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://pib.gov.in/PressReleasePage.aspx?PRID=1840928
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 175.46 கோடியைக் கடந்தது
நாட்டில் கடந்த 24 மணி நேரத்தில் 7லட்சத்துக்கும் அதிகமாக  தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்த கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 175.46 கோடியைக்  கடந்தது. 1,98,99,635 அமர்வுகள் மூலம் இந்த சாதனை படைக்கப்பட்டுள்ளது.
கடந்த 24 மணி நேரத்தில் 37,901 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 4,21,24,284 ஆக அதிகரித்துள்ளது.
- தொடர்ந்து குணமடைந்தோர் விகிதம் தற்போது 98.33 சதவீதமாக உள்ளது. கடந்த 24 மணி நேரத்தில் 16,051 பேர் புதிதாக பாதிக்கப்பட்டுள்ளனர்.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 2,02,131 ஆக உள்ளது; நாட்டில் கொவிட் சிகிச்சை பெறுபவர்களின் மொத்த விகிதம் தற்போது 0.47 சதவீதமாக உள்ளது.
கடந்த 24 மணி நேரத்தில் 8,31,087 கொவிட் பரிசோதனைகள் செய்யப்பட்டன. இதுவரை சுமார் 76.01 கோடி கொவிட் பரிசோதனைகள்  செய்யப்பட்டுள்ளன. வாராந்திரத் தொற்று 2.12 சதவீதமாக உள்ளது. தினசரித் தொற்று விகிதம் 1.93 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1799938
விண்வெளித்துறை
33 நாடுகளில் இருந்து 328 செயற்கைக் கோள்களை இந்தியா இது வரை ஏவியுள்ளது: டாக்டர் ஜிதேந்திர சிங்
நாடாளுமன்றத்தின் மக்களவையில் இன்று எழுப்பப்பட்ட கேள்விகளுக்கு எழுத்துப்பூர்வமாக பதிலளித்த மத்திய வட கிழக்கு மாகாண வளர்ச்சி இணை அமைச்சரும் , பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளி இணை அமைச்சருமான டாக்டர் ஜிதேந்திர சிங், கீழ்காணும் தகவல்களை அளித்தார்.
திறன் வளர்த்தலுக்காகவும், செயற்கைக்கோள்களை ஏவுவதற்காகவும் இந்திய விண்வெளி ஆராய்ச்சி கழகத்திற்கு 2020-21 நிதியாண்டில் ரூ 900 கோடி ஒதுக்கப்பட்டுள்ளது.
33 நாடுகளில் இருந்து 328 செயற்கைகோள்களை இந்தியா இது வரை ஏவியுள்ளது. இதன் மூலம் 25 மில்லியன் அமெரிக்க டாலர்களும், 189 மில்லியன் யூரோக்களும் இது வரை ஈட்டப்பட்டுள்ளன.
விண்வெளித்துறை செயல்பாடுகளில் தனியார் துறையின் பங்களிப்பு, புதிய தொழில்நுட்பங்கள், புதிய பயன்பாடுகள் மற்றும் புதிய சேவைகளுக்கு வழிவகுக்கும். செயற்கைக்கோள்களை வர்த்தக ரீதியாக விண்ணில் செலுத்தவும், நிதி தொடர்பானவற்றில் தற்சார்படையவும் நியூ ஸ்பேஸ் இந்தியா லிமிடெட் என்னும் பொதுத்துறை நிறுவனத்தை அரசு நிறுவியுள்ளது.
தொழில்நுட்ப வழிகாட்டுதலுக்காகவும், வசதிகளை பகிர்ந்து கொள்ளவும் 26 நிறுவனங்கள்/புது நிறுவனங்கள்  இந்திய விண்வெளி ஆராய்ச்சி கழகத்தை அணுகியுள்ளன.
நாவ்ஐசி எனப்படும் சுதந்திரமான செயற்கைக்கோள் சார்ந்த முறையை, இந்தியாவில் உள்ள மற்றும் நாட்டின் 1500 கி.மீ பரப்பளவில் உள்ள பயனர்களுக்காக அரசு உருவாக்கி, செயல்படுத்தியுள்ளது.
விண்வெளி ஆராய்ச்சியாளர்களின் பயிற்சிக்காக நிபுணர் குழு ஒன்று அமைக்கப்பட்டுள்ளது. ககன்யான் திட்டம் தொடர்பாக விண்வெளி வீரர்களுக்கு பயிற்சி வழங்குவதற்கான நடைமுறை இறுதி செய்யப்பட்டுள்ளது.
ககன்யானின் அடிப்படை வடிவமைப்பு நிறைவடைந்து விட்டது. இது தொடர்பாக இந்திய விமானப்படை, பாதுகாப்பு ஆராய்ச்சி மற்றும் மேம்பாட்டு நிறுவனத்தின் ஏழு ஆய்வகங்கள் மற்றும் கல்வி நிறுவனங்களுடன் புரிந்துணர்வு ஒப்பந்தங்கள் செய்து கொள்ளப்பட்டுள்ளன.
மேலும் விவரங்களுக்கும், கீழ்காணும் ஆங்கில செய்தி குறிப்புகளை பார்க்கவும்
https://pib.gov.in/PressReleseDetail.aspx?PRID=1696776
-------
(Visitor Counter : 203
சிறப்பு சேவைகள் மற்றும் கட்டுரைகள்
76-வது நிறுவன தினத்தையொட்டி நுகர்வோருக்கு விழிப்புணர்வை ஏற்படுத்த இந்திய தர நிர்ணய அமைவனம் மூன்று நாட்களுக்கு பல்வேறு நிகழ்ச்சிகளை நடத்துகிறது
இந்திய தர நிர்ணய அமைவனம்  என்பது இந்திய அரசின் நுகர்வோர் விவகாரங்கள், உணவு மற்றும் பொது விநியோக அமைச்சகத்தின் கீழ் செயல்படும் ஒரு சட்டரீதியான அமைப்பாகும். இது பொருள்களுக்கான தர உரிமம் , மேலாண்மை திட்ட சான்றிதழ், தங்கம் மற்றும் வெள்ளி நகைகள்/கலைப் பொருள்களுக்கான ஹால்மார்க் உரிமம் மற்றும் ஆய்வகச் சேவைகளின் நலன் மற்றும் நுகர்வோர் பாதுகாப்பை நோக்கமாகக் கொண்ட பல்வேறு திட்டங்களை செயல்படுத்துகிறது.
தேசத்திற்கு சேவை செய்வதில் பிஐஎஸ் 75 புகழ்பெற்ற ஆண்டுகளை நிறைவு செய்து இன்று,  76-வது ஆண்டில் அடியெடுத்து வைத்துள்ளது . பிஐஎஸ் நிறுவன தினத்தை நினைவுகூரும் வகையில், இன்று, நாளை மற்றும் நாளை மறுநாள் பல்வேறு நிகழ்ச்சிகள் நடத்தப்படுகின்றன.
தர நியமங்கள் மற்றும் தரம் குறித்த விழிப்புணர்வை பொதுமக்களிடம் உருவாக்குவதற்காக இன்று 7 கல்லூரிகளைச் சேர்ந்த மாணவர்கள் , பொதுமக்களின் வீடுகளுக்குச் சென்று, அவர்களுக்கு தரம் பற்றிய விழிப்புணர்வை ஏற்படுத்துவர். இன்று காலை எஸ்ஆர்எம் ஈஸ்வரி பொறியியல் கல்லூரியில், பிஐஎஸ் தென் மண்டல துணைத் தலைமை இயக்குநர் திரு யுஎஸ்பி யாதவ் கொடியேற்றி , விழாவை துவக்கி வைத்தார் . எஸ்ஆர்எம் ஈஸ்வரி பொறியியல் கல்லூரி; டிஜி வைஷ்ணவ் கல்லூரி; எஸ்ஆர்எம் இன்ஸ்டிடியூட் ஆப் சயின்ஸ் அண்ட் டெக்னாலஜ;, ராமாபுரம் & எஸ்ஆர்எம் இன்ஸ்டிடியூட் ஆஃப் சயின்ஸ் அண்ட் டெக்னாலஜி, பொத்தேரி ; சண்முகா தொழில்துறை கலை மற்றும் அறிவியல் கல்லூரி; ஸ்டெல்லா மேரிஸ் கல்லூரி; ஆறுபடை வீடு தொழில்நுட்பக் கல்லூரி மாணவர்கள் பிஐஎஸ் சார்பாக தர இணைப்பு பிரச்சாரத்தை மேற்கொள்வர். இவர்கள் பொதுமக்களின் வீடுகளுக்குச் சென்று, பிஐஎஸ் செயல்பாடுகள் பற்றிய தகவல்களை பகிர்ந்து கொள்வார்கள்.
தர நியமங்கள் மற்றும் தரம் குறித்த விழிப்புணர்வை ஏற்படுத்துவதற்காக பிஐஎஸ் வீதி நாடகங்களையும், புகழ்பெற்ற கூத்துப்பட்டறை அமைப்பு மூலம் நடத்துகின்றது. இந்த வீதி நாடகங்கள் பெசன்ட் நகர் கடற்கரை, மெரினா கடற்கரை, கிண்டி தேசிய பூங்கா, வண்டலூர் உயிரியல் பூங்கா மற்றும் மாமல்லபுரம் கடற்கரை போன்ற முக்கிய இடங்களில் இன்றும், நாளையும், நாளை மறுநாளும் நடத்தப்படுகின்றன.
76-வது நிறுவன நாளான இன்று, பிஐஎஸ் தென் மண்டல அலுவலகத்தில் ஊழியர்களுக்காக பல்வேறு கலை மற்றும் விளையாட்டு நிகழ்ச்சிகளும் நடத்தப்படுகின்றன.
மனித வள மேம்பாட்டு அமைச்சகம்
மத்திய கல்வி அமைச்சருக்கு வாதாயன் வாழ்நாள் சாதனை விருது
மத்திய கல்வி அமைச்சர் திரு ரமேஷ் பொக்ரியால் 'நிஷாங்கிற்கு' நாளை மறுநாள்  இரவு 8.30 மணிக்கு வாதாயன் வாழ்நாள் சாதனையாளர் விருது காணொலி வாயிலாக வழங்கப்படவிருக்கிறது.
அமைச்சரின் எழுத்து, கவிதை மற்றும் இதர இலக்கிய படைப்புகளைக் கவுரவிக்கும் வகையில் அவருக்கு இந்த விருது வழங்கப்படுகிறது. இதற்கு முன்பு அவர் ஏற்கனவே பல்வேறு தேசிய, சர்வதேச விருதுகளைப் பெற்றுள்ளார். முன்னாள் பிரதமர் திரு அடல் பிகாரி வாஜ்பேயியிடம் இருந்து சாகித்திய பாரதி விருது, முன்னாள் குடியரசுத்தலைவர் டாக்டர் ஏ.பி.ஜே. அப்துல் கலாமிடமிருந்து சாகித்திய கவுரவ் சம்மான் விருது உள்ளிட்ட பல்வேறு விருதுகளை அவர் பெற்றுள்ளார்.
அமைச்சர் திரு ரமேஷ் பொக்ரியால் ‘நிஷாங்க்’, இலக்கியத்துறையில் கௌரவ முனைவர் பட்டம் பெற்றுள்ளார். அவர் இதுவரை பல்வேறு துறைகளில் 75க்கும் மேற்பட்ட புத்தகங்களை இயற்றியுள்ளார். அவரது படைப்பு மொரிஷியஸ் நாட்டு பள்ளிகள் பாடத்திட்டத்திலும் இடம் பெற்றுள்ளது.
லண்டனில் உள்ள வாதாயன் அமைப்பு, கவிஞர்கள், எழுத்தாளர்கள், கலைஞர்களுக்கு சர்வதேச வாதாயன் விருதுகளை வழங்கி கௌரவிக்கிறது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1674016
குறு சிறு மற்றும் நடுத்தர தொழில் துறை அமைச்சகம்
சந்தைப் படுத்துவதற்கான புதிய வாய்ப்புகளையும் ஏற்றுமதிக்கான சாத்தியக்கூறுகளையும் ஆராயுமாறு மத்திய அமைச்சர் திரு நிதின் கட்கரி வலியுறுத்தல்
பொருட்களை சந்தைப் படுத்துவதற்கான புதிய வாய்ப்புகளையும் ஏற்றுமதிக்கான சாத்தியக்கூறுகளையும் ஆராய்வதன் வாயிலாக 30 சதவிகிதமாக தற்போதுள்ள குறு சிறு நடுத்தர தொழில் நிறுவனங்களின் பங்களிப்பு அடுத்த 5 ஆண்டுகளில் 40 சதவீதமாக உயரக்கூடும் என்று மத்திய குறு சிறு நடுத்தர தொழில் நிறுவனங்கள் அமைச்சர் திரு நிதின் கட்கரி கூறியுள்ளார். ஆண்டுக்கு ரூ. 5 லட்சம் கோடி மதிப்பிலான வர்த்தகத்தை மேற்கொள்ளும் திறனுள்ள கிராம தொழில்துறைக்கு அதிகாரமளிப்பதின் மூலம் அவற்றால் லட்சக்கணக்கான வேலைவாய்ப்புகள் உருவாக்கப்படலாம் என்றும் அவர் தெரிவித்தார்.
புதுதில்லியில் பிரபலமான கனாட் சதுக்கத்திலுள்ள காதி விற்பனை நிலையத்தில் உத்தரபிரதேசம், உத்தரகாண்ட் ஆகிய மாநிலங்களைச் சேர்ந்த பெண் கலைஞர்கள் தயாரித்த ஏராளமான கைவினைப் பொருட்களின் விற்பனையை அமைச்சர் இன்று தொடங்கி வைத்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1692212
தொலைதொடர்பு மற்றும் தகவல் தொழில்நுட்ப அமைச்சகம்
இந்தியாவில் தொலை தொடர்பு மற்றும் நெட்வொர்க்கிங் பொருட்களின் உற்பத்தியை ஊக்குவிக்க உற்பத்தியுடன் கூடிய ஊக்குவிப்பு திட்டம் துவக்கம்
தொலை தொடர்பு மற்றும் நெட்வொர்க்கிங் தயாரிப்புகளுக்கு உற்பத்தியுடன் தொடர்புடைய ஊக்குவிப்பு திட்டத்தை, மத்திய தகவல் தொடர்பு இணையமைச்சர் திரு தேவுசின்ஹ் சவுகான் இன்று தொடங்கி வைத்தார்.
இந்நிகழ்ச்சியில் பேசிய திரு சவுகான், ‘‘பிரதமரின் தற்சார்பு இந்தியா தொலைநோக்கை நனவாக்க, தொலை தொடர்பு துறையில் உற்பத்தியுடன் தொடர்புடைய ஊக்குவிப்பு திட்டம், தொடங்கப்பட்டுள்ளது என்றார். தொலை தொடர்பு மற்றும் நெட்வொர்க்கிங் தயாரிப்புகளின் இறக்குமதிக்கு இதர நாடுகளை இந்தியா சார்ந்திருப்பதை, உற்பத்தியுடன் தொடர்புடைய ஊக்குவிப்பு திட்டம் குறைக்கும் என்றார்.
நாட்டில் உலகத்தரத்திலான தயாரிப்பை ஊக்கவிக்க, தரமான பொருட்களை உருவாக்குவதில் கவனம் செலுத்த வேண்டும் என தொழில்துறை தலைவர்களுக்கு அவர் அழைப்பு விடுத்தார்.
தொலை தொடர்பு மற்றும் நெட்வொர்க் பொருட்களை உள்நாட்டில் தயாரிப்பதை ஊக்குவிப்பதற்காக, அதிகரிக்கப்பட்ட முதலீடு மற்றும் வருவாய் என மொத்தம் ரூ.12,195 கோடி மதிப்பில், உற்பத்தியுடன் கூடிய ஊக்குவிப்பு திட்டம் தொடங்கப்படுகிறது.
இத்திட்டம் 2021 ஏப்ரல் 1ம் தேதி முதல் அமலுக்கு வருகிறது.
2021 ஏப்ரல் 1ம் தேதி முதல் 2024-25ம் நிதியாண்டு வரை இந்தியாவில் முதலீடு செய்பவர்கள் இத்திட்டத்தின் கீழ் உதவி பெற தகுதியானவர்கள். 2021-22ம் ஆண்டு முதல் 2025-26ம் ஆண்டு வரை 5 ஆண்டுகளுக்கு உதவி அளிக்கப்படும்.
இத்திட்டத்தின் வழிகாட்டுதல்கள் படி, 16 குறு, சிறு மற்றும் நடுத்தர நிறுவனங்கள் உட்பட 31 நிறுவனங்கள்  இத்திட்டத்துக்கு தகுதியான நிறுவனங்களாக அடையாளம் காணப்பட்டுள்ளன. இவற்றுக்கு உற்பத்தியுடன் கூடிய ஊக்குவிப்பு திட்டத்தின் கீழ் மத்திய தகவல் தொடர்பு அமைச்சகம் அனுமதி வழங்கியுள்ளது.
இவற்றின் விவரங்களை கீழ்கண்ட இணைப்பில் பார்க்கவும்:
இந்த 31 நிறுவனங்களும் அடுத்த 4 ஆண்டுகளில் ரூ.3,345 கோடி முதலீடு செய்யும் என எதிர்பார்க்கப்படுகிறது. இந்த நிறுவனங்கள் 40,000க்கும் மேற்பட்டோருக்கு வேலை வாய்ப்பை உருவாக்கும். இவற்றின் உற்பத்தி, இதே காலத்தில் ரூ.1.82 லட்சம் கோடியாக இருக்கும். இத்திட்டம் புதிய பொருட்களுக்கு ஆராய்ச்சி மற்றும் மேம்பாட்டை ஊக்குவிக்கும். டிஜிட்டல் இந்தியா தொலைநோக்கில் தொலை தொடர்புத்து தயாரிப்புகள் முக்கிய பங்காற்றும்.
பிரதமர் அலுவலகம்
தீபாவளியையொட்டி மக்களுக்கு பிரதமர் வாழ்த்து
தீபாவளி பண்டிகையை முன்னிட்டு, பிரதமர் திரு. நரேந்திர மோடி நாட்டு மக்களுக்கு வாழ்த்து தெரிவித்துள்ளார்.
"सभी देशवासियों को दीपावली की हार्दिक मंगलकामनाएं।
ஒவ்வொருவருக்கும் தீபாவளி வாழ்த்துக்கள்! இந்த பண்டிகை மேலும் பிரகாசத்தையும், மகிழ்ச்சியையும் வழங்குவதாக இருக்கட்டும். ஒவ்வொருவரும் முன்னேற்றத்துடன் ஆரோக்கியமாக திகழ வேண்டும்’’, என்று பிரதமர் கூறியுள்ளார்.